Publication: Magyar Közlöny
Issue: MK-1999-63 (Year: 1999, Number: 63)
Era: 1990-2004
Section: a 19/1999. (VII. 13.) BM rendelethez
Paragraph Index: 64

2. A munkaterület rövid, jellemző leírása Az ingatlankezelői tevékenység olyan önálló feladatkör, amely a jó kapcsolatteremtő képességen alapulva, a munkafolyamat minden részletére kiterjed, és az ingatlangazdálkodás, valamint az ebben kialakult piaci viszonyok ismeretét is feltételezi. Az ingatlankezelő a tevékenységi körén belül: — az ingatlan jellemzőinek ismeretében — gazdasági elemzés alapján — tervajánlatot készít az ingatlan fenntartására (üzemeltetésére, karbantartására, felújítására) vonatkozóan, — a megbízóval kötött szerződésben foglaltak szerint ellátja az üzemeltetési és a karbantartási feladatokat, irányítja és ellenőrzi a tervezett felújításokat, — a megbízási szerződés alapján javaslatokat dolgoz ki az ingatlannal való gazdálkodás és az ingatlanhasznosítás, esetleges befektetés kérdéseiben. 1999/63. szám

Source: https://magyarkozlony.hu/hivatalos-lapok/4e4529b86629f76a4f895de554b338bf37fde7c1/dokumentumok/ce32c968df9c8ad76b5b2ebb9d0d73061adaa30a/letoltes